Diari Oficial de la Generalitat Valenciana


Sumari del DOGV 2485, del 06-04-1995 (1995/834367)

ORDRE de 6 de febrer de 1995, de la Conselleria d'Agricultura, Pesca i Alimentació, per la qual es modifiquen les condicions de finançament de les obres complementàries incloses en la segona part del Pla d'Obres i Millores Territorials de la zona de concentració parcel·lària de Titaguas (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/06/(1)/dof/vci/html**

### Dades del document

Número de DOGV
:   2485

Data del DOGV
:   06-04-1995

Secció del DOGV
:   DISPOSICIONS GENERALS

Número del document
:   1995/834367


Data del document
:   06-02-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 6 de febrer de 1995, de la Conselleria d'Agricultura, Pesca i Alimentació, per la qual es modifiquen les condicions de finançament de les obres complementàries incloses en la segona part del Pla d'Obres i Millores Territorials de la zona de concentració parcel·lària de Titaguas (València).   
Pel Reial Decret 1.654/1982, de 15 de juliol, va ser declarada d'utilitat pública i execució urgent la concentració parcel·lària de la zona de Titaguas (València).  
Per l'Ordre de 19 de setembre de 1986, de la Conselleria d'Agricultura i Pesca, es va aprovar el Pla d'Obres i Millores Territorials de la zona esmentada, i igualment, per l'Ordre de 19 de desembre de 1988, es va aprovar la segona part del dit Pla, que incloïa les obres següents: magatzem agrícola, xarxa de proveïment d'aigua a futures instal·lacions ramaderes i bany per a ramat oví.  
En aquesta última ordre es classificaven les obres com a complementàries, en el grup d) de l'article 61 de la Llei de Reforma i Desenvolupament Agrari, i se n'establia el sistema de finançament, amb la fixació dels percentatges de subvenció i bestreta, i del període de reintegrament d'aquesta.  
Per diverses circumstàncies, la càrrega financera que representa per a l'Ajuntament de Titaguas la devolució de la bestreta que es disposava en aquella ordre es difícil de suportar en les condicions establertes actualment, per la qual cosa s'ha considerat convenient modificar-les en el sentit de concedir els màxims beneficis continguts en els articles 70 i 74 de la Llei de Reforma i Desenvolupament Agrari, i que fan referència a la subvenció que poden rebre les obres complementàries i el termini fixat per a la devolució de la part reintegrable, respectivament.  
Per això, vista la sol·licitud de l'Ajuntament de Titaguas i fent ús de les facultats que tinc atribuïdes,  
ORDENE:  
Article únic  
A l'empara del que s'estableix en els articles 70 i 74 de la Llei de Reforma i Desenvolupament Agrari, es modifiquen les condicions de finançament de les obres classificades com a complementàries, i incloses en el grup d) de l'article 61 de la mateixa llei per l'Ordre de 19 de desembre de 1988, de la Conselleria d'Agricultura i Pesca, en el sentit d'establir per a aquestes obres una subvenció del 40 per cent del seu cost i una bestreta del 60 per cent restant, reintegrable en un període de 20 anys.  
Les quantitats avançades meritaran un interés del 4 per cent anual, d'acord amb el que es disposa en l'article 74 de la Llei de Reforma i Desenvolupament Agrari.  
DISPOSICIONS FINALS  
Primera  
La Direcció General d'Estructures Agràries i Desenvolupament Rural dictarà les normes pertinents per a l'aplicació més adequada de tot el que es preveu en aquesta disposició.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 6 de febrer de 1995  
El conseller d'Agricultura, Pesca i Alimentació,  
JOSEP MARIA COLL COMIN


Còpia Permalink ELI